ווסטראבינגדון 2מימין לשמאל: דפים מכרוניקת ווסטר (גרסה D) וכרוניקת אבינגדון 2 (גרסה C)
**הכרוניקה האנגלו-סקסונית** (באנגלית: **Anglo-Saxon Chronicle**) היא הכרוניקה הגדולה ביותר שנכתבה באנגליה האנגלו-סקסונית. הכרוניקה מהווה רשימת אירועים מפורטת המתעדת בסדר כרונולוגי את ההיסטוריה של אנגליה בתקופה האנגלו-סקסונית וכן בתקופה של כמה מאות שנים קודם לכן, לרבות התקופה הרומית. בכמה מחלקיו המקור נחשב לאמין, אך לא פעם האובייקטיביות שלו מוטלת בספק. לנוכח השוואה למקורות אחרים מימי הביניים, אפשר להיווכח כי לעיתים הכרוניקה משמיטה אירועים חשובים, מספקת גרסאות חד צדדיות לאירועים אחרים, וכוללת סתירות לא מעטות בין חלקיה. אף על פי כן, הכרוניקה האנגלו-סקסונית מהווה לצד ההיסטוריה הכנסייתית של העם האנגלי את המקור החשוב ביותר ממנו אנו למדים על קורותיה של אנגליה בין תום השלטון הרומי במאה ה-5 ועד לכיבוש הנורמני במאה ה-11. לצד תרומה לחקר ההיסטוריה של אנגליה, מעצם היותה של הכרוניקה אחת היצירות הגדולות ביותר שנכתבו באנגלית עתיקה, היא מהווה מקור חשוב ויוצא דופן ללימוד תולדות השפה האנגלית.

מלאכת הכתיבה החלה בממלכת וסקס בימיו של המלך אלפרד הגדול במהלך המחצית השנייה של המאה ה-9. תחילה, כללה הכרוניקה תיעוד בדיעבד של תולדות בריטניה משנת 60 לפנה"ס, סמוך לעת הגעת הרומאים לבריטניה. בהמשך מפורטים אירועים שונים אשר אירעו בתקופה הרומית והאנגלו-סקסונית, עד לעת חיבור הכרוניקה. לאחר מכן, כותבים הוסיפו לאורך השנים, בדרך כלל אחת לכמה חודשים, אירועים עדכניים. תיעוד אירועים אלו נעשה בזמן אמת וסמוך לעת התרחשותם. גרסאות שונות של הכרוניקה המשיכו באופן זה לתעד אירועים בתולדות בריטניה עד לשנת 1154, כמאה שנה לאחר הכיבוש הנורמני. כיום ברשות החוקרים תשעה כתבי יד של הכרוניקה, המהווים ככל הנראה עותק של המסמך המקורי שאבד עם השנים. כתבי יד אלו נמצאו במאות השנים האחרונות ברחבי מנזרים שונים לרוחבה של אנגליה. שבעה מתוך תשעה כתבי היד נמצאים כיום בספרייה הבריטית, אחד נוסף שוכן בספרייה הבודליינית, והכתב הנותר ממוקם באוניברסיטת קיימברידג'.

כתבי היד
--------

כל כתבי היד של הכרוניקה האנגלו-סקסונית שנמצאים כיום בידינו מהווים עותקים של גרסאות קודמות יותר, אשר בתורם הם גרסאות של הטקסט המקורי. אף על פי שהתאריך והמיקום המדויקים של כתיבת הכרוניקה אינם ידועים, ישנה תמימות דעים בקרב החוקרים כי הגרסה המקורית נכתבה במאה ה-9 בממלכת וסקס, ככל הנראה בחצרו של המלך אלפרד הגדול. לאחר כתיבת הגרסה המקורית של הכרוניקה, נוצרו עבורה מספר עותקים אשר הופצו למנזרים שונים ברחבי אנגליה, זאת על מנת לשמר אותם. עם השנים הגרסה המקורית אבדה וכך גם חלק מהעותקים שלה, ובמקביל העותקים עצמם זכו לגרסאות חדשות, מהן יש לנו כיום תשעה.

מתוך תשעה כתבי היד של הכרוניקה האנגלו-סקסונית אשר שרדו עד ימינו, שבעה כתובים במלואם באנגלית עתיקה. כתב יד נוסף, תמצית קנטרברי הדו-לשונית (גרסה F), כולל טקסט כפול וזהה הן באנגלית עתיקה והן בלטינית. כתב יד אחר, 
כרוניקת פטרבורו (גרסה E), משלב לצד טקסט מוקדם יותר באנגלית עתיקה גם טקסט מאוחר יותר באנגלית תיכונה.

| גרסאות של הכרוניקה האנגלו-סקסונית ששרדו עד ימינו |
| --- |
| גרסה | שם רשמי | מיקום מקורי | מיקום נוכחי |
| A | כרוניקת וינצ'סטר | Winchester Chronicle | וינצ'סטר | אוניברסיטת קיימברידג', קיימברידג' |
| B | כרוניקת אבינגדון 1 | Abingdon Chronicle I | אבינגדון | הספרייה הבריטית, לונדון |
| C | כרוניקת אבינגדון 2 | Abingdon Chronicle II |
| D | כרוניקת ווסטר | Worcester Chronicle | ווסטר |
| E | כרוניקת פטרבורו | Peterborough Chronicle | פטרבורו | הספרייה הבודליינית, אוקספורד |
| F | תמצית קנטרברי הדו-לשונית | Bilingual Canterbury Epitome | קנטרברי | הספרייה הבריטית, לונדון |
| G/A2/W | כרוניקת וינצ'סטר (עותק) | Winchester Chronicle (copy) | וינצ'סטר |
| H | הקטע הקוטוניאני | Cottonian Fragment |
| I | כרוניקת שולחן חג הפסחא | An Easter Table Chronicle | קנטרברי |

### התפתחות הגרסאות

**מיקום כתבי היד של הכרוניקה האנגלו-סקסונית**
אבינגדון**אבינגדון**ווסטר**ווסטר**פטרבורו**פטרבורו**קנטרברי**קנטרברי**לונדון**לונדון**אוקספורד**אוקספורד**קיימברידג'**קיימברידג'**וינצ'סטר**וינצ'סטר** – מיקומם המקורי;  – מיקומם הנוכחי
כאמור, כל כתבי היד של הכרוניקה האגנלו-סקסונית שנמצאים כיום בימינו נובעים ממקורות מוקדמים יותר ומהווים עותקים של מקורות אלו. בהשפעת הטקסט המקורי, נכתבו בשלהי המאה ה-9 שלושה חיבורים קדומים שונים: ספר השנים של סנט נאוטס, חיי המלך אלפרד וכרוניקת אתלווירד. במקביל זכה הטקסט המקורי לעותקים רבים. אחד העותקים התפתח ככל הנראה מוקדם יחסית אל כרוניקת וינצ'סטר (גרסת A). בין השנים 1001 ו-1013 וינצ'סטר הועתקה אף היא, והעתק זה מכונה כיום כרוניקת וינצ'סטר (גרסת A2).

עותק נוסף של הטקסט המקורי של הכרוניקה, אשר שימש גם את כתיבת חיי המלך אלפרד, הועתק לגרסה מאוחרת יותר. על בסיס גרסה זאת, אשר לא קיימת כיום, נכתבו במקביל כרוניקת אבינגדון 1 (גרסה B) וכרוניקת אבינגדון 2 (גרסה C) במהלך אמצע המאה ה-11 במנזר אבינגדון. מהגרסה עליה התבססו כרוניקות אבינגדון, התפתחה גרסה נוספת, ככל הנראה בנורת'מבריה. גרסה זאת אשר אבדה עם השנים ומכונה הגרסה הצפונית, היוותה את הבסיס לעותק מאוחר יותר – כרוניקת פטרבורו (גרסה E). כרוניקה מאוחרת אחרת, כרוניקת ווסטר (גרסה D), היוותה כנראה שילוב של הגרסה הצפונית יחד עם חיבור חיצוני, ההיסטוריה הכנסייתית של בדה ונרביליס. לצד כל אלו, גרסה מאוחרת ויוצאת דופן של הכרוניקה האנגלו-סקסונית, תמצית קנטרברי הדו-לשונית (גרסה F), התפתחה כנראה הן מהגרסה הצפונית של הכרוניקה והן מכרוניקת וינצ'סטר (גרסה A).

מוצאם של הקטע הקוטוניאני (גרסה H) וכרוניקת שולחן חג הפסחא (גרסה I) אינו ידוע במדויק, אך בדומה לשאר הגרסאות הן התפתחו מעותקים קדומים יותר.

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   |   |   |   | **הטקסט המקורי** |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |
|   |   |   |   | **חיי המלך אלפרד** |   |   |   |   |   |   |   | **כרוניקת אתלווירד** |   | **וינצ'סטר (A)** |   |   |   |
|
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |
| **ספר סנט נאוטס** |   |   |   |   |   |   | **ההיסטוריה הכנסייתית** |   | **הגרסה הצפונית** |   |   |   |   | **וינצ'סטר (A2)** |
|
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |
| **אבינגדון 2 (C)** |   | **אבינגדון 1 (B)** |   | **ווסטר (D)** |   | **פטרבורו (E)** |   | **תמצית קנטרברי (F)** |   |   |   |
|

מקור:

קישורים חיצוניים
----------------

ויקישיתוף מדיה וקבצים בנושא **הכרוניקה האנגלו-סקסונית** בוויקישיתוף
* הכרוניקה האנגלו-סקסונית, באתר פרויקט גוטנברג
* הכרוניקה, באתר Bartleby.com
* הכרוניקה האנגלו-סקסונית, באתר Tony Jebson
* הכרוניקה האנגלו-סקסונית אונליין, באתר The British Library
* הכרוניקה האנגלו-סקסונית, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NKC: unn2011670634

 |

הערות שוליים
------------

1. ↑  Howe, Nicholas (2004). "Rome: Capital of Anglo-Saxon England". *Journal of Medieval and Early Modern Studies*. 34 (1): 147–72.
2. ↑  Hunter Blair, Peter (1960). *An Introduction to Anglo-Saxon England* (3rd ed.). Cambridge: Cambridge University Press. (2003 edition: מסת"ב 0-521-83085-0)
3. ↑  Keynes, Simon; Michael Lapidge (2004). *Alfred the Great: Asser's Life of King Alfred and other contemporary sources*. New York: Penguin Classics. מסת"ב 0-14-044409-2.
4. ↑  Abels, Richard (2005). *Alfred the Great: War, Kingship and Culture in Anglo-Saxon England*. Longman. p. 15. מסת"ב 0-582-04047-7.
5. 1 2 3 4 5  Swanton, Michael (1996). *The Anglo-Saxon Chronicle*. New York: Routledge. מסת"ב 0-415-92129-5.

| חיבורים היסטוריים מאנגליה האנגלו-סקסונית |
| --- |
| 

|  |
| --- |
| היסטוריה בריטונום • הכרוניקה האנגלו-סקסונית • ההיסטוריה הכנסייתית של העם האנגלי |

 |
| **ספרות אנגלו-סקסונית • אנגליה האנגלו-סקסונית** |